《砚池》
宋代·焦千之

萧公事迹久尘泥，犹有当年洗砚池。
世俗所传应仿佛，僧人独得耿颓隳。
小亭新构藏幽趣，一水中分叠旧基。
遗泽泯然无处问，清风缅邈竹阴垂。

作者简介：宋焦陂人，寄居丹徒，字伯强。曾从欧阳修学，称高弟。弃科举学，专意经术。仁宗嘉祐六年举经义赴京，馆太学，试舍人院赐出身。为国子监直讲。英宗治平三年，以殿中丞出知乐清县，莅事精明，创学校以教邑人。后移知无锡，入为大理寺丞。